armvectores/hy_wikipedia_2023 huggingface dataset:
Շատնե (Էն)

Անվան այլ կիրառումների համար տե՛ս՝ Շատնե (այլ կիրառումներ)Շատնե (ֆր.՝ Châtenay), համայնք Ֆրանսիայում, գտնվում է Ռոն Ալպեր մարզի Էն գավառում։ Համայնքը մտնում է Շալամոն կանտոնի կազմի մեջ։ Հանդիսանում է Բուրկ ան Բրես կոնունայի շրջանը։
Համայնքի INSEE կոդ՝ 01090։


== Տեղադրություն ==
Համայնքը տեղակայված է Փարիզից 380 կմ հարավ-արևելք, Լիոն քաղաքից 45 կմ հյուսիս-արևելք, Բուրակ ան Բրես շրջանից 20 կմ դեպի հյուսիս։
Համայնքի միջով է հոսում Վել գետը համայնքում կան նաև շատ լճեր։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Պատմություն ==
Համայնքի մասին առաջին տեղեկությունը մեզ է հասել 9-րդ դարից։


== Բնակչություն ==
Համայնքի բնակչությունը 2010 թվականին կազմում էր 1540 մարդ։


== Վարչակազմ ==


== Տնտեսություն ==
2010 թվականի տվյալներով 242 աշխատունակ տարիքի մարդկանցից (15-64 տարեկան) 165-ը տնտեսապես ակտիվ էին, 77-ը անգործունակ (Ակտիվության ցուցանիշը — 68,2 %, 1999 թվականին եղել է՝ 72,5 %)։ 165 աշխատունակ բնակիչներից 165-ը աշխատում էին (90 տղամարդ և 75 կին)։
77 անգործունակ մարդկանցից 19-ը աշակերտներ կամ ուսանողներ են, 29-ը թոշակառու, 29-ը անաշխատունակ էին այլ պատճառներով։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Шатне» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-06 
«Шатне» (ֆրանսերեն)։ cassini.ehess.fr։ Վերցված է 2014-06-06
Այոսկո շրջան (Միչիգան)

Այոսկո շրջան (անգլ.՝ Iosco County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,898 կմ² է, բնակչությունը՝ 25,887 մարդ (2010 թ. տվյալներով)։ Շրջկենտրոնն է Թավաս Սիթի բնակավայրը։ Կազմավորվել է 1840 թ.։
Ընկողմանած կինը

«Ընկողմանած կինը» (ֆր.՝ Femme couchée), ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի նկարներից։ Այս ստեղծագործությունը հեղինակը վրձնել է 1865-ից 1866 թվականներն ընկած ժամանակահատվածում։ Յուղաներկով կտավի չափերն են՝ 77 × 128 սմ։
Այսօր «Ընկողմանած կինը» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։


== Նկարագիր ==
«Ընկողմանած կինը» ստեղծագործությունն ի սկզբանե ավելի մեծ է եղել չափերով։ Կուրբեն ավելի քան երկու անգամ կտրել է նկարը, ընդ որում, նկարը կտրվել է վերևից, մոտավորապես 25-30 ասնտիմետրով։ Ա. Գ. Կոստենևիչը նշել է. 


== Պատմություն ==
«Ընկողմանած կինը» ստեղծագործությունը հեղինակը վրձնել է հընթացս 1865-1866 թվականներին։ Նկարը գնել է իմպրեսիոնիստների մեկենաս Էռնեստ Օշեդեն։ Վերջինս ունենալով ֆինանսական դժվարություններ, 1875 թվականի ապրիլի 20-ին ստիպված վաճառել է այն Փարիզի Դրու հյուրանոցում կայացած աճուրդի ժամանակ։ Հետո նկարը տարբեր սեփականատերեր է փոխել, այդ թվում և պատկանել է Պոլ Դյուրան Ռուելին։ 1908 թվականին նկարը հայտնվել է բեռլինյան Գուստավ Կնաուերի պատկերասրահում։
Երկրորդ համաշխարհային պատերազմի ժամանակ նկարը հափշտակվել է խորհրդային զորքի կողմից և ուղարկվել ԽՍՀՄ՝ որպես ռազմատուգանք։ Երկար ժամանակ պահվել է Էրմիտաժի պահոցներում։ «Ընկողմանած կինը» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբի շենքում (սրահ 313):.


== Ծանոթագրություններ ==
Զմրուխտե քառասալիկ

Զմրուխտե քառասալիկ (լատ.՝ Tábula smarágdina), հերմետիզմի կարևորագույն հուշարձան, որը լայն տարածում է ստացել լատինական թարգմանության մեջ։ Լեգենդի համաձայն՝ տախտակի տեքստը գրել է Հերմես Եռամեծը և թողել է եգիպտական տաճարում զմրուխտից պատրաստված ափսեի վրա, այն հայտնաբերվել է Ապոլլոնիոս Թիանացու կողմից Հերմեսի գերեզմանի վրա, մեկ այլ վարկածով՝ Ալեքսանդր Մակեդոնացու կողմից։ 
Զմրուխտե քառասալիկի մեկնաբանման տարածված վարկածներից մեկի համաձայն, այն պարունակում է ալքիմիական մեծ գործի բաղադրատոմսը, այսինքն՝ փիլիսոփայական քար ստանալու բաղադրատոմսը։


== Տեքստ ==

Լատինական տախտակի տեքստը հայտնի է եղել դեռևս միջնադարում, առաջին անգամ այն հրապարակվել է 1541 թվականին «Ալքիմիայի մասին» տրակտատում, որը ստորագրվել է Խրիսոգոն Պոլիդորի անունով (Chrysogonus Polydorus), և այդ լատիներեն տեքստը շատ անգամ հրատարակվել է։ Ավելի ուշ այն ներկայացվել է Յու. Ռուսկայի մենագրության սկզբում (1926), որը մինչ օրս քառասալիկի մասին հավաստի տեղեկությունների հիմնական աղբյուրն է։ Հայտնաբերվել են նաև տախտակի արաբերենով երկու տարբերակ, որոնցից մեկը բերված է ալքիմիկոս Ջաբիր իբն Հայանի աշխատություններում, Է. Ջ. Հոլմյարդն այն հայտնաբերել է 1923 թվականին Ջաբիրի «Տիեզերքի տարերքի մասին» երկրորդ գրքում։

Լատինական տեքստ (շեշտերով)


== Գրականություն ==
Caiazzo I. Note sulla fortuna della Tabula smaragdina nel Medioevo latino // From Poimandres to Jacob Böhme: Gnosis, Hermetism and the Christian Tradition / Ed. P. Lucentini et alii. Turnhout: Brepols, 2004. P. 697–711.
Holmyard, Eric John. Alchemy, Penguin Books Ltd, 1957.
Kahn D. Préface // La Table d'Émeraude et sa tradition alchimique. / Ed. D. Kahn. Paris: Aux Sources de la Tradition, 1994.
Mandosio J.-M. La Tabula Smaragdina e i suoi commentari medievali // Hermetism from Late Antiquity to Humanism. / Ed. P. Lucentini et alii. Turnhout: Brepols, 2004. P. 681–696.
Quispel G. Gnosis and alchemy: the Tabula Smaragdina // From Poimandres to Jacob Böhme: Gnosis, Hermetism and the Christian Tradition / Eds. R. Van den Broek; C. Van Heertum. Amsterdam: Pelikaan, 2000. P. 303–333.
Ruska J. Tabula Smaragdina. Ein Beitrag zur Geschichte der Hermetischen Literatur. Heidelberg: Heidelberger Akten der von-Portheim-Stiftung, 1926.


== Ծանոթագրություններ ==
Բանյոս դե Էբրո

Բանյոս դե Էբրո (իսպ.՝ Baños de Ebro), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկիրի մեջ։ Մունիցիպալիտետը գտնվում է Ռիոխա Ալավեսա շրջանում։ Տարածքը՝ 9,46 կմ²։ Բնակաչությունը 296 մարդ, (2010 թվականի տվյալներով)։ Հեռավորությունը պրովինցիայի կենտրոնից կազմում է 45 կմ։


== Պատմություն ==
Քաղաքը հիմնադրվել է 1666 թվականին։


== Արտաքին հղումներ ==
Պաշտոնական էջ
Cuadrilla de Laguardia-Rioja Alavesa Archived 2005-07-14 at the Wayback Machine.
Baños De Ebro/Mañueta
Información sobre el poblado fortificado de San Quiles Archived 2007-02-20 at the Wayback Machine.
Նադեժդա Սարգսյան

Նադեժդա Վիգենի Սարգսյան (հոկտեմբերի 17, 1954(1954-10-17), Երևան, Հայկական ԽՍՀ, ԽՍՀՄ - հուլիսի 2, 2018(2018-07-02), Երևան, Հայաստան), հայ երգչուհի, ՀՀ մշակույթի վաստակավոր գործիչ (2010)։
Քանդակագործ Դավիթ Բեջանյանի կինն է, երգչուհի Էմմիի մայրը։


== Կենսագրություն ==
1971 թվականին ավարտել է Հայֆիլմի կինոդերասանի ստուդիան, 1992 թվականին՝ Մոսկվայի թատերարվեստի ինստիտուտը։ 1973-1978 թվականներին` «Սերպանտին» վոկալ-գործիքային անսամբլի, 1978-1987 թվականներին` Հայաստանի պետական էստրադային նվագախմբի մենակատար, 1988-1992 թվականներին՝ «Հայեր» անսամբլի և մշակութային կենտրոնի գեղարվեստական ղեկավար, 1992 թվականից, միաժամանակ՝ «Էնի Բի» պրոդյուսերական կենտրոնի տնօրեն, «Դո-ռե-մի» մրցույթի և վոկալ ստուդիայի հիմնադիր և գեղարվեստական ղեկավար, 2003 թվականից՝ Երևանի մշակույթի պետական քոլեջի տնօրեն։ 1995-1999 թվականներին եղել է ՀՀ Ազգային Ժողովի պատգամավոր, ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2007 թվականից Հայաստանի հանրային հեռուստաընկերությունում եղել է բազմաթիվ նախագծերի պրոդյուսեր՝ «Տարեմուտի երեկո 2008», «Երկու աստղ» և այլն։ 2008-2009 թվականներին եղել է «Մանկական Եվրատեսիլ» և «Նոր ալիք» երգի միջազգային մրցույթների Հայաստանը ներկայացնող պրոդյուսեր, նաև ընդգրկվել է Հանրային խորհրդի «Կրոնի, սփյուռքի և միջազգային ինտեգրման» հանձնաժողովում։ Հյուրախաղերով եղել է աշխարհի 40 երկրներում։ Երգացանկում են՝ Կոնստանտին Օրբելյանի, Ռոբերտ Ամիրխանյանի, Մելիք Մավիսակալյանի, Արամ Սաթյանի, Ստեփան Շաքարյանի և այլոց երգերից։


== Մահ ==
Մահացել է 2018 թվականի հուլիսի 2-ին Նաիրի բժշկական կենտրոնում։ Թաղված է Երևանի քաղաքային պանթեոնում։


== Պարգևներ, մրցանակներ ==
Երևանի քաղաքապետի ոսկե մեդալ, (2016)
Հայաստանի Հանրապետության մշակույթի վաստակավոր գործիչ (2010),
Միջազգային փառատոնի դափնեկիր, Սոչի, (1977),
Համամիութենական մրցույթի դափնեկիր, Ռիգա, (1976)։


== Ծանոթագրություններ ==


== Արտաքին հղումներ ==
Նադեժդա Սարգսյանը Էյ Վի Փրոդաքշն կայքում
Գյուստավ Մորոյի թանգարան

Գյուստավ Մորոյի թանգարան (ֆրանսերեն՝ Musée national Gustave Moreau), ֆրանսիացի սիմվոլիստ նկարիչ Գյուստավ Մորոյի (1826-1898) ստեղծագործությունների ցուցադրությանը նվիրված ազգային թանգարան Փարիզի 9-րդ շրջանում՝ Սեն Ժորժում՝ Նոր Աթենք թաղամասի կենտրոնում՝ Լառոշֆուկոյի փողոցի թիվ 14 հասցեում։ Զբաղեցրել է նկարչի արվեստանոցը, որը նա 1897 թվականին կազմած կտակով նվիրաբերել է ֆրանսիական կառավարությանը։ Թանգարանում, որը բացվել է 1903 թվականին, պահվում են անվանի արվեստագետի գեղանկարները, մատիտանկարները, ջրաներկ աշխատանքները, քանդակները՝ ընդհանուր առմամբ մոտավորապես 14 հազար աշխատանք, որոնցից ցուցադրված են շուրջ 850-ը։
Թանգարանը տեղավորված է եռահարկ շենքում, որի հարկերը միմյաց հետ կապված են ներքին սանդուղքով։ Սկզբնական շրջանում այն եղել է Մորոյի բնակարանը։ 1895 թվականից մինչև իր մահը որպես բնակարան օգտագործել է երկրորդ հարկը, իսկ առաջին և երրորդ հարկերը հատկացրել է իր արվեստանոցին ու աշխատանքների ցուցադրությանը։
2017 թվականին ֆրանսիական կառավարության մշակույթի նախարարության հովանու ներքո ստեղծվել է մի նոր հիմնադրամ, որը հոգ է տանում Գյուստավ Մորոյի և Ժան-Ժակ Էների միավորյալ թանգարանների կառավարման, պահպամնան ու խնամքի մասին։


== Գյուստավ Մորոյի թանգարանի բարեկամներ ==
1990 թվականին Անտուանետ Սելիեի նախաձեռնությամբ հիմնվել է Գյուստավ Մորոյի թանգարանի բարեկամների ընկերակցություն (Les Amis du musée Gustave-Moreau), որն իր ջանքերն ուղղել է թանգարանային շենքի ու հավաքածուի պահպանմանը, վերանորոգմանը, հարստացմանը, արվեստագետի ստեղծագործության լուսաբանման գործի զարգացմանն ու տարածմանը նպաստելուն։


== Պատկերասրահ ==

		
		
		
Թանգարանի ցուցանմուշներից
		
		
		
		
		


== Այցելությունների հաճախականություն ==


== Ծանոթագրություններ ==


== Գրականություն ==
Hélène Rochette, Maisons d'écrivains et d'artistes. Paris et ses alentours, pp. 32-35, Parigramme, Paris, 2004 2-84096-227-6
Marie-Cécile Forest, La Maison musée de Gustave Moreau, Coédition musée Gustave-Moreau, Paris / Somogy éditions d'Art, 2015, 152 p. 9782757208779


== Արտաքին հղումներ ==
Musée national Gustave Moreau
Paris.org entry
ParisInfo entry
Le musée national Gustave-Moreau
Musée Gustave-Moreau (Bibliothèque Nationale de France)


== Արտաքին հղումներ ==
Խոջաևի տուն (Տագանրոգ)

Խոջաևի տուն (ռուս.՝ Дом Ходжаева), շենք, որ կառուցվել է 19-րդ դարի երկրորդ կեսին Ռուսաստանի Ռոստովի մարզի Տագանրոգ քաղաքում։ Գտնվում է Իտալական նրբանցք, 22 հասցեով։


== Պատմություն ==
Տագանրոգի Իտալական նրբանցքի (նախկինում` Իսպոլկոմովսկի) մեկուկեսհարկանի տունը կառուցվել է 1863 թվականին` վաճառականի որդի, քաղաքային դումայի անդամ Անտոն Արխիպովիչ Խոջաևի միջոցներով։ Տագանրոգի արական գիմնազիայում, բարձր առաջադիմությամբ աշակերտներին խրախուսելու համար, հիմնվել էր մի քանի կրթաթոշակ, որոնցից առավել հեղինակավոր էին երկուսը` Պագոնատինը (250-ական ռուբլի) և Խոջաևի երեք կրթաթոշակները (150-ական ռուբլի)։ 1880 թվականի մարտին ինքնասպան է եղել Խոջաևի 55-ամյա եղբայրը` Վասիլին։
Ավելի ուշ տունը գնել է ջրաբուժարանի բժիշկ հունահպատակ Նիկոլայ Դիվարիսը, իսկ 1900-ականների սկզբին տնատիրությունը ձեռք է բերել ուսանող Ալեքսանդր Սերգեևիչ Զոլոտարյովը։
Խորհրդային իշխանության տարիներին շենքն ազգայնացվել է, այժմ սա բնակելի տուն է։


== Նկարագրություն ==
Իտալական նրբանցքի թիվ 22 տունը պսակող քիվով մեկուկեսհարկանի անհամաչափ աղյուսե շենք է։ Դեկորատիվ ատտիկոսները տան երկու կողմերից են։ Տունն ունի ութ պատուհաններ ճակատի երկայնքով, ճաղաշարքով կիսաշրջանաձև պատուհաններ, կոպտատաշ շարվածք ամբողջ տան երկայնքով։
Երկրորդ հարկի պատուհանների վերևում արված են զարդաքիվեր, իսկ ներքևի պատուհանների վերևում՝ կողպեքային քարեր։ Տան մուտքը ճակատի կողմից է, շենքում կա դեկորատիվ ցանցկեն մետաղյա ճաղերով միջանցիկ անցում դեպի բակ։ Կառամուտքը դեպի բակ շենքի աջ մասում է՝ քարե հենասյուներով մետաղե ցանցկեն դարպասով։
Կոպտատաշ շարվածքը, կողպեքային քարերը, պատուհանների երեսկալները, զարդաքիվերը, քիվի ատամնիկները դասական ճարտարապետական ավանդույթներ են, որոնք օգտագործվել են շենքում։ Ճակատն անհամաչափ է։ Մուտքի դռան վերևի պատուհանը եզրակալող կորնթական օրերի կիսասյուները, ասես, ոչնչին չեն հենվում։ Շենքը մի քանի անգամ փոխել է գույնը։ Այժմ այն կանաչ է, ճարտարապետական փոքր մանրամասներն ընդգծված են սպիտակով։


== Գրականություն ==
Рыбалкин А.А. Итальянский переулок // Таганрог. Энциклопедия. — Таганрог: Антон, 2008. — С. 370. — ISBN 978-5-88040-064-5.
Волошин В. Вдоль и поперёк Итальянского. — Таганрог: ИП Кравцов В.А., 2012.  ISBN 978-5-904585-27-3.
Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб., 1809–1812.


== Արտաքին հղումներ ==
Таганрог. Итальянский переулок. д. 22 Archived 2020-11-01 at the Wayback Machine.


== Ծանոթագրություններ ==
Աուրոնցո դի Կադորե

Աուրոնցո դի Կադորե (իտալերեն՝ Auronzo di Cadore), քաղաք Իտալիայում, գտնվում է Վենետո մարզում, Բելունո գավառում։
Բնակչությունը կազմում է 3611 մարդ, Բնակչության խտությունը 16 մարդ/կմ²։ Զբաղեցնում է 220 կմ² տարածք։ Փոստային ինդեքս - 32041։ Հեռախոսային կոդ - 00435։
Կոմունայի հովանավորն է Պադուայի Սուրբ Հուստինան։ Տոնը նշվում է հոկտեմբերի 7-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Դավլյատովկա (գյուղ, Կարաիդելսկի շրջան)

Անվան այլ կիրառումների համար տե՛ս՝ ԴավլյատովկաԴավլյատովկա (ռուս.՝ Давлятовка, բաշկիրերեն՝ Дәүләт), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանեգիրիկ

Պանեգիրիկ (տոնական, հանդիսավոր խոսք), գովաբանական բնույթի գրական ժանր։ Որպես այդպիսին եվրոպական գրականության մեջ ի հայտ է եկել մ․թ․ա․ 5-րդ դարում, Հունաստանում։ Պանեգիրիկն արտասանվել է տոնական հանդիսությունների, բազմամարդ ծիսական արարողությունների ժամանակ, հղվել է տվյալ քաղաքին, զոհված հերոսին, տեղային աստծուն և այլն։ «Պանեգիրիկ» տերմինը առաջին անգամ օգտագործվել է Իսոկրա- աևսի (մ․թ․ա․ 436-338) մի նշանավոր ճառում։ Պանեգիրիկի նմուշ է Պլինիոս Կրտսերի (61/62-մոտ 114) «Ներբող Տրայանոսին» ճառը։ Սակայն Պանեգիրիկ, իբրև բանաստեղծական ձև, որն իդեալականացնում էր աստ- վածներին ու իշխանավորներին, ծագել է Հին Արևելքում։ Տարբերակվում է Պանեգիրիկի երկու տեսակ՝ փառաբանական (եգիպտական Օսիրիս աստծուն ուղղված հիմները) և ինքնափառաբանական [շումերական (մ․թ.ա․ 3-րդ հազարամյակ) ու խեթական (մ․թ․ա․ 18-րդ դար) արձանագրություններ։ Պանեգիրիկական բանաստեղծությունները դասական արտահայտություն են գտել պարսկական («Ավեստայի» հնագույն մասը՝ Դաթերը, մ․թ․ա․ 6-րդ դար), արաբ, և այլ գրականություններում։ Եվրոպական Վերածնության շրջանում դրսևորվել են պալատական բանաստեղծությունների և երգիծական Պանեգիրիկի ձևով (էրազմ Ռոտերդամցի, «Գովք հիմարության», 1509 թվական)։ Պանեգիրիկական բանաստեղծություններ, ներբողներ, գաղափարական և գեղագիտական իմաստների նորացումներով, գրվում են նաև մեր ժամանակներում։
Շոթա Նիշնիանիձե

Շոթա Նիշնիանիձե (իսկական անունը՝ Շոթա Գեորգիի Մամագեյշվիլի, մարտի 18, 1929(1929-03-18), Թիֆլիս, Վրացական ԽՍՀ, ԽՍՀՄ - 1999, Թբիլիսի, Վրաստան), վրացի գրող, պոեմների ու բանաստեղծական ժողովածուների հեղինակ։ ԽՍՀՄ պետական մրցանակի (1984) ու Վրացական ԽՍՀ Շոթա Ռուսթավելու անվան պետական մրցանակի դափնեկիր (1975)։


== Կենսագրություն ==
Ծնվել է 1929 թվականի մարտի 18-ին Թիֆլիսում։ Իր առաջին ստեղծագործությունները տպագրել է 1946 թվականին։ 1953 թվականին Շոթա Նիշնիանիձեն ավարտել է Թբիլիսիի համալսարանի բանասիրական ֆակուլտետը։
1964-1974 թվականներին աշխատել է «Մերանի» հրատարակչության խմբագրությունում, այնուհետև որպես խորհրդական աշխատել է Վրացական ԽՍՀ Գրողների միությունում (1974-1977), եղել է «Գանձ» ալմանախի խմբագիր (1977-1981), Վրացական ԽՍՀ Գրողների միության քարտուղար (1981-1984), Վրացական ԽՍՀ Գրողների միության նախագահ (1984-1986)։ Իր կյանքի վերջին տարիներին աշխատել է գրական թերթերի խմբագրություններում։
Մահացել է 1999 թվականին Թբիլիսիում։ Թաղված է Թբիլիսիի Դիդուբեի պանթեոնում։
Շոթա Նիշնիանիձեն պարգևատրվել է «Պատվո նշան» շքանշանով։ 1975 թվականին նա ստացել է Վրացական ԽՍՀ Շոթա Ռուսթավելու անվան պետական մրցանակ, 1984 թվականին՝ ԽՍՀՄ պետական մրցանակ։


== Բանաստեղծությունների ժողովածուներ ==
«Ես ու դու» (1956),
«Աշունը գյուղում» (1959),
«Ձիթենու ճյուղ» (1961),
«Արև և ստվեր» (1963),
«Նուռ» (1966),
«Բրոցեուլա» (1966) - մանկական բանաստեղծությունների ժողովածու,
«Էպիկական արձագանք» (1973),
«Ամեն ինչից վեր» (1988)։1987 թվականին Երևանում լույս է տեսել Շոթա Նիշնիանիձեի ստեղծագործությունների հայերեն թարգմանությունների «Դիմակների մնջախաղ» ժողովածուն (մի մասը՝ Ա. Թարյանի թարգմանությամբ)։


== Ծանոթագրություններ ==


== Գրականություն ==
Большая советская энциклопедия. — М.։ Советская энциклопедия. 1969—1978.
Энциклопедический словарь. 2009.
Տիտանների գրոհը (այլ կիրառումներ)

Տիտանների գրոհը կարող է վերաբերել՝

Տիտանների գրոհը - Հաջիմե Իսայամայի գրած ճապոնական մանգա սերիաների շարք
Տիտանների գրոհը - ճապոներեն գեղարվեստական ֆիլմ, որը հիմնված է Հաջիմե Իսայամիի «Տիտանների գրոհը» մանգայի վրա
Սոնժյո

Սոնժյո  (ֆր.՝ Songieu), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի գավառի մեջ։ Շամպան ան Վալրոմե շրջանի Բուրկ ան Բրես նահանգում։
Կոմունայի կոդը՝ 01409։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, 75 կմ դեպի արևելք Լիոն քաղաքից, 45 կմ հարավ-արևելք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 130 մարդ։


== Ադմինիստրացիա ==


== Տնտեսություն ==
2010 թ. աշխատունակ տարիքի (15-64 տարեկան) ունեցող 66 մարդկանցից 54-ը տնտեսապես ակտիվ են եղել, 12-ը `պասիվ (ակտիվության ցուցանիշը` 81,8 % է, 1999 թ.՝ 63.0 %)։ 54 ակտիվ բնակիչներից աշխատել են 48-ը (27 տղամարդ, 21 կին), գործազուրկ է եղել 6 մարդ (3 տղամարդ և 3 կին)։ 12 պասիվներից 4 հոգի եղել են աշակերտ կամ ուսանող, 6-ը՝ թոշակառու, վպասիվ են եղել այլ պատճառներով։


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 7 июня 2014


== Ծանոթագրություններ ==
Բերդուս (սարահարթ)

Անվան այլ կիրառումների համար տե՛ս՝ Բերդուս (այլ կիրառումներ)Բերդուս, սարահարթ լեռնային Կիլիկիայում, Տավրոսյան լեռներում։ Ընդարձակ, բոլորածիր դաշտ է, ծովի մակարդակից 1300մբարձրության վրա։ Հյուսիսից Նուկրակ և Գոչդաղ լեռներն են, հարավից՝ Ախըրդաղ, արևելքից՝ Ընկուզեկ լեռները, արևմուտքից՝ սարահարթի ապարաժները։ Ունի հիանալի օդ ու ջուր։ Այստեղ ցրված էին 16փոքր գետեր, որոնց բնակչությունն զբաղվում էր այգեգործությամբ և անասնապահությամբ։ Կային երկու բերդի ավերակներ։


== Ծանոթագրություններ ==
The Collection

The Collection-ը հավաքածու է, որը թողարկվել է Մայքլ Ջեքսոնի մահից 4 օր անց, սակայն ալբոմի թողարկումը պլանավորվել էր դեռ վաղուց։ Չհաշված HIStory ալբոմը, այս հավաքածուն պարունակում է Մայքլի հիմնական ալբոմները։ Այս հավաքածուն մի քանի երկրներում թողարկվել է համար 1-ի ներքո։ Այս հավաքածուն Մայքլի հետմահու առաջին թողարկումն է։


== Երգացանկ ==


=== Off the Wall (2001 Հատուկ թողարկում) ===


=== Thriller ===
Բոլոր երգերի հեղինակն է Մայքլ Ջեքսոնը, բացառությամբ նշված դեպքերի. 


=== Bad (2001 թվականի հատուկ թողարկում) ===


=== Dangerous (2001 թվականի հատուկ թողարկում ) ===
"Jam" 5:39
"Why You Wanna Trip on Me" 5:24
"In the Closet" 6:31
"She Drives Me Wild" 3:41
"Remember the Time" 4:00
"Can't Let Her Get Away" 4:59
"Heal the World" 6:25
"Black or White" 4:14 (մասն. Սլեշ (կիթառ))
"Who Is It" 6:34
"Give In To Me" 5:29 (մասն. Սլեշ (կիթառ))
"Will You Be There" 7:39
"Keep the Faith" 5:57
"Gone Too Soon" 3:22
"Dangerous" 6:59


=== Invincible ===


== Հիթ շքերթ և վաճառք ==
Ալբոմը 2 շաբաթ մնաց European Top 100 Albums հիթ շքերթում։


== Գրաված հորիզոնականներ ==


== Աղբյուրներ ==
Ուերթ շրջան (Արևմտյան Վիրջինիա)

Ուերթ շրջան (անգլ.՝ Wirt County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 603 կմ² է, բնակչությունը՝ 5, 717 մարդ (2010 թ. տվյալներով)։ Շրջկենտրոնն է Էլիզաբեթ բնակավայրը։ Կազմավորվել է 1848 թ.։
Նիկոլաևկա (գյուղ, Ելիզովսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка), գյուղ Ռուսաստանի Կամչատկայի երկրամասի Ելիզովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1912 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ացանելլո

Ացանելլո  (իտալերեն՝ Azzanello ), կոմունա Իտալիայում։ Գտնվում է Լոմբարդիա մարզի Կրեմոնա գավառում։ Բնակչությունը կազմում է 670 մարդ (2008 թվական), բնակչության խտությունը 61 մարդ/կմ² է։ Զբաղեցնում է 11 կմ² մակերես։ Փոստային ինդեքս՝ 26010, հեռախոսային կոդ՝ 0374:
Կոմունայի հովանավորն է Սուրբ Անդրեաս Առաքյալը։ Տոնը նշվում է նոյեմբերի 30-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0374 66624
Էլեկտրոնայաին փոստ՝ info@comuneazzanello.it
Պաշտոնական կայք՝ http://www.comune.azzanello.cr.it/


== Արտաքին հղումներ ==
Պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բազեյան

Բազեյան, հայկական ազգանուն։


== Ազգանունը կրողներ ==
Ալբերտ Մուշեղի Բազեյան (1956), քաղաքական գործիչ, Երևանի քաղաքապետ (1999-2001)։
Մուշեղ Վարդանի Բազեյան (1880-1950-ական թթ. հետո), թղթակից։
Սիմոն Վարդանի Բազեյան (1870-1943), մանկավարժ, թղթակից։


== Տես նաև ==
Բազենց
Բազիկյան
Բազիյան


== Ծանոթագրություններ ==
Վոլտա Ռեդոնդա

Վոլտա Ռեդոնդա  (պորտ.՝ Volta Redonda), քաղաք և համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի հարավային մարզում։ Մտնում է Վալի դու Պարաիբա Ֆլումինենսի գավառի կազմի մեջ։ Բնակչությունը կազմում է 255 653 մարդ՝ 2007 թվականի տվյալներով։ Գրավում է 182,317 կմ2 տարածք։ Բնակչության խտությունը՝ 1402,2 մարդ/կմ²։


== Պատմություն ==
Քաղաքը հիմնադրվել է 1954 թվականի հուլիսի 17-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 7 051 218 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 27 577,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,815 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Պատկերասրահ ==

		


== Տես նաև ==
Վոլտա Ռեդոնդա (Ֆուտբոլային ակումբ)


== Արտաքին հղումներ ==
Տեղեկություններ Վոլտա Ռեդոնդայի մասին
Ժիրովայա (գետ)

Անվան այլ կիրառումների համար տե՛ս՝ Ժիրովայա (այլ կիրառումներ)Ժիրովայա (ռուս.՝ Жировая), գետ Կամչատկա թերակղզի՝ Ռուսաստանում։ Գետի երկարությունը 23 կմ է։ Հոսում է Ելիզովսկի շրջանում, Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության]
Ջրային օբյեկտի, պետական ջրային գրանցման կոդը - 19070000212120000023442
Հիդրոլոգիական ուսումնասիրությունների կոդը - 120002344
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեծ Կիզմաշ

Մեծ Կիզմաշ  ( (բաշկիրերեն՝ Оло Ҡаҙмаш, հանդիպում է նաև՝ Большой Казмаш )), գետ Կուգարչինսկի շրջանում, Բաշկորտոստանում։ Ինյակի վտակ։ Գետաբերանը տեղակայված է Ինյակ գետի ձախ ափին՝ 43 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Մեծ Իկ գետն է, գետի ենթաավազանը բացակայում է։ Գետի գետային ավազանը Ուրալ գետն։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  12010000612112200005989
Հիդրոլոգիական ուսումնասիրությունների կոդը -  112200598
Ավազանի կոդը - 12.01.00.006
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==
(9579) Պաշենդեյլ

(9579) Պաշենդեյլ (անգլ.՝ Passchendaele), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 3-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,426726 ա. մ., առավելագույնը մոտենում է 2,1449 ա. մ. հեռավորության վրա և հեռանում 2,7085 ա. մ.։ Արեգակի շուրջ մեկ ամբողջական պտույտ է կատարում 1380,8 երկրային օրվա ընթացքում, իր ուղեծրով շարժվելով միջինում 0,260719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9579) Պաշենդեյլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գութեբորն

Գութեբորն (գերմ.՝ Guteborn), կոմունա Գերմանիայում, Բրանդենբուրգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Գտնվում է Ռուլանդի ենթակայության տակ։ Բնակչությունը 580 մարդ է (2010 թվականի դեկտեմբերի 31–ի տվյալներով)։ Զբաղեցնում է 16,65 կմ² տարածք։ Պաշտոնական կոդը՝ 12 0 66 120։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-06-26 at the Wayback Machine.
Չաադաևո (գյուղ, Մուրոմսկի շրջան)

Չաադաևո (ռուս.՝ Чаадаево), գյուղ Ռուսաստանի Վլադիմիրի մարզի Մուրոմսկի շրջանի կազմում։
Բնակչությունը 2010 թվականին գրանցված տվյալներով կազմում էր 972 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2825) Քրոսբի

(2825) Քրոսբի (անգլ.՝ Crosby), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 19-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,245636 ա. մ., առավելագույնը մոտենում է 1,8554 ա. մ. հեռավորության վրա և հեռանում 2,6359 ա. մ.։ Արեգակի շուրջ մեկ ամբողջական պտույտ է կատարում 1229,16 երկրային օրվա ընթացքում, իր ուղեծրով շարժվելով միջինում 0,292884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2825) Քրոսբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լենա Ղազարյան

Լենա Ղազարյան (հոկտեմբերի 17, 1996(1996-10-17), Վաղարշապատ, Արմավիրի մարզ, Հայաստան), երգչուհի, որը Իքս Ֆակտոր 2 նախագծում զբաղեցրեց 3-րդ տեղը։ Սովորում է Ռոմանոս Մելիքյանի անվան երաժշտական քոլեջում և Երգի պետական թատրոնում։


== Կարիերա ==
Լենա Ղազարյանը մասնակցել է բազմաթիվ մրցույթների՝ «Իմ անունն է»(2012),«Իքս-Ֆակտոր»(2012),«Պրեմիերա»(2014),«Նոր ալիք» մրցույթի նախընտրական փուլին(2014)։


=== Իմ անունն է ===
Լենա Ղազարյանը 2012 թվականի մայիսի 27-ին մասնակցեց Իմ անունն է երաժշտական նախագծին, որտեղ նմանակում էր Սոնա Շահգելդյանին։ Մրցույթում նա եզրափակչից դուրս մնաց, կիսելով իր տարիքային խմբի 2-րդ, 3-րդ տեղերը։


=== Իքս Ֆակտոր ===

2012 թվականի հոկտեմբերի 18-ին մեկնարկեց Հայաստանյան Իքս Ֆակտոր 2 մրցույթը, որին մասնակցեց նաև Լենա Ղազարյանը։ Լենան հաղթահարեց բոլոր փուլերը՝ լսումներ, թատրոնի փուլ, ժյուրիի տուն։ Ժյուրիի տան խմբում պարզ դարձավ, որ նա Անդրեի խմբում է։ Նրա հետ միասին ժյուրիի տուն փուլից գալահամերգների փուլ անցան՝ Կարինա Խաչատրյանը և Մարիաննա Շանոյանը։ Նա հայտնվեց կիսաեզրափակչում, սակայն դուրս մնաց և զբաղեցրեց 3-րդ տեղը։ Եզրափակիչ դուրս եկան Կիմ Գրիգորյանն ու Արմեն Եդիգարյանը։
Լենան Իքս ֆակտրում ներկայացել է հետևյալ երգերով


=== Պրեմիերա ===
2014 թվականի մարտ ամսին, երբ մեկնարկեց Պրեմիերա 2 նախագիծը պարզ դարձավ, որ Լենա Ղազարյանը նույնպես մասնակցելու է մրցույթին։ Մարտի 8-ին կատարվեց երգերի ընտրությունը։ Լենան, ըստ մրցույթի կանոնների իր եռյակը դասավորեց այսպես ՝

Դու կաս
Կարոտ
Գիտես, ես կգամ։Երկրորդ կիսաեզրափաչում նրան բաժին հասավ Փակուղի երգը, որը նա չէր էլ ընտրել, սակայն իր ընտրած երեք երգերը արդեն գտել էին իրենց հասցեատերերին, այդ իսկ պատճառով նրան հասավ Փակուղին։: Երգի հեղինակն է Տիգրան Աթայանը, գործիքավորման հեղինակը՝ Գիսանե Պալյանն է։
Ապրիլի 19-ին պարզ դարձավ քվեարկության արդյունքները։ Ռադիո Վանի լսարանի կարծիքով Լենայի երգը 2-րդ հորիզոնականում էր, Հանրային ռադիոյի լսարանի կարծիքով երգը 3-րդն էր, Լայմ հեռուստաընկերության հեռուստադիտողների կարծիքով Լենայի երգը 2-րդն էր։ Մրցությում ամենակարևորը համարվող արդյունքը Շանթի հեռուստադիտողի քվեարկության արդյունքներն են, որի շնորհիվ Լենա Ղազարյանի Փակուղի երգը ճանաչվեց հաղթող, եզրափակիչ անցած 6 երգերից։


== Ծանոթագրություններ ==
Սերվանտես (այլ կիրառումներ)

Սերվանտես եզրը կարող է վերաբերել՝

Սերվանտես՝ իսպանացի նշանավոր գրող, «Դոն Կիխոտ» վեպի հեղինակը։
Սերվանտես՝ համայնք Իսպանիայում։
(8906) Յանո

(8906) Յանո (անգլ.՝ Yano), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,199883 ա. մ., առավելագույնը մոտենում է 2,545 ա. մ. հեռավորության վրա և հեռանում 3,8548 ա. մ.։ Արեգակի շուրջ մեկ ամբողջական պտույտ է կատարում 2090,74 երկրային օրվա ընթացքում, իր ուղեծրով շարժվելով միջինում 0,172188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8906) Յանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Video Collection: 1997–2003

The Video Collection: 1997–2003, առաջին DVD հավաքածուն, որը թողարկվել է ֆիննական «HIM» ռոք խմբի կողմից։ Թողարկվել է 2003 թվականին և ներառված է բոլոր տոսահոլովակները։


== Տեսահոլովակների ցանկը ==
«Buried Alive By Love»
«The Funeral of Hearts»
«The Sacrament»
«Pretending»
«In Joy and Sorrow»
«Heartache Every Moment»
«Right Here in My Arms»
«Join Me in Death»
«Poison Girl»
«Gone With the Sin»
«Wicked Game»
«When Love and Death Embrace»
The making of «Buried Alive By Love»
The making of «The Sacrament»
Interrogation Footage (Interviews)


== Ծանոթագրություններ ==
Դդմասար (լեռ)

Անվան այլ կիրառումների համար տե՛ս՝ Դդմասար (այլ կիրառումներ)Դդմասար, լեռ Հայաստանի Շիրակի մարզում, Արագած լեռնազանգվածի հյուսիսարևմտյան ստորոտին, Շիրակի սարահարթի արևելյան կողմում, Սարալանջ գյուղից 0,5 կմ արևմուտք։ Բարձրություն 1970 մ։


== Ծանոթագրություններ ==
Գնեկանց

Գնեկանց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դոբրոե (գյուղ, Բաշտանկայի շրջան)

Անվան այլ կիրառումների համար տե՛ս՝ ԴոբրոեԴոբրոե (ուկրաիներեն՝ Добре), գյուղ Ուկրաինայի Նիկոլաևի մարզի Բաշտանկայի շրջանում։ Բնակավայրը նախկինում նաև անվանվել է Դոբրայա, Դոբրենկայա, Դոբրինկա, Նովենկայա։ Հիմնադրվել է 1852 թվականին։
2001 թվականի տվյալներով Դոբրոե գյուղում բնակվում էր 1 727 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թախտաքյոփրու

Թախտաքյոփրու (կամուրջ), կամուրջ Կիլիկիայում, Պոզանտի գետի վրա։ Սրա մոտ է գտնվում Թախտաքյոփրու գյուղը։ Քիչ հեռու (4 կմ) կան հանքային աղբյուրներ։


== Ծանոթագրություններ ==
Կենցաղ

Կենցաղ, հասարակության կյանքի ոլորտ, որը ընդգրկում է արտադրական, հասարակական, քաղաքական գործունեությունից դուրս այն միջավայրը, որտեղ կատարվում է մարդկանց սննդի, հագուստի, բնակարանի, առողջության պահպանման պահանջների, հոգևոր բարիքների, մշակույթի յուրացման, հանգստի, զվարճությունների բավարարումը։
Լայն առումով կենցաղը առօրյա կյանքի կենսաձև է։ Տարբերում են հասարակական, քաղաքային, գյուղական և անհատական կենցաղ։ Կենցաղի ձևավորմանը նպաստում են ժողովուրդների սովորույթները, բարքերը, ավանդույթները, ինչպես նաև տվյալ հասարակարգի սոցիալ-տնտեսական պայմանները, դասակարգային հարաբերությունները։
Հակամարտ հասարակարգերում դասակարգերին և սոցիալական խմբերին հատուկ են տվյալ հասարակության սոցիալական հակասությունները արտահայտող կենցաղի ձևեր։ Արտադրաեղանակների հաջորդափոխմանը զուգընթաց փոփոխվում է կենցաղի տարրերի բնույթը և կառուցվածքը։ Կենցաղի միջազգայնացման գործընթացի հետ միաժամանակ տարբեր ժողովուրդներ և սոցիալական խմբեր պահպանում են ազգային և սոցիալական առանձնահատկությունները։
Գորկու փողոց (Յալթա)

Անվան այլ կիրառումների համար տե՛ս՝ Մաքսիմ Գորկու փողոց (այլ կիրառումներ)Գորկու փողոց (ռուս.՝ Улица Горького), փողոց Ղրիմի Յալթա քաղաքում։ Անվանվել է պրոլետարական հայտնի գրող Ալեքսեյ Մաքսիմովիչ Գորկու (1868-1936) պատվին։ Սկիզբ է առնում Կրասնոարմեյսկայա փողոցից և ավարտվում Բլյուխերի փողոցի և Ուկրաինական փողոցի հանգույցում։ Երկարությունը 1 կիլոմետր է։


== Նկարագրություն ==
Յալթա քաղաքի Գորկու փողոցը սկսվում է Կրասնոարմեյսկայա փողոցից և ավարտվում Բլյուխերի փողոցի և Ուկրաինական փողոցի հանգույցում։ Փողոցում կա համարակալված 35 շինություն։ Երկարությունը 1 կիլոմետր է։
Գորկու փողոցի փոստային դասիչն է՝ 298604։
Փողոցն անվանվել է ռուս խորհրդային գրող, սոցիալիստական ռեալիզմ գրական ուղղության հիմնադիր և քաղաքական ակտիվիստ, ԽՍՀՄ գրողների միությունը ստեղծելու նախաձեռնող և նրա վարչության առաջին նախագահ Ալեքսեյ Մաքսիմովիչ Գորկու (Պեշկով, 1868-1936) պատվին։ Գորկին հինգ անգամ ներկայացվել է գրականության Նոբելյան մրցանակի (1918, 1923, երկու անգամ՝ 1928, 1933 թվականներին)։ «Գորկի» (բառացիորեն՝ դառը) կեղծանունով առաջին անգամ հանդես է եկել 1892 թվականին, երբ Թիֆլիսի «Կավկազ» (Կովկաս) թերթում տպագրվել է նրա առաջին պատմվածքը` «Մակար Չուդրան»։ Այդ անունն արտացոլում էր նրա աճող զայրույթը ռուսաստանյան կյանքից և դառը ճշմարտությունն ասելու վճռականությունը։


== Ծանոթագրություններ ==


== Աղբյուրներ ==
Улица Горького в Ялте
Подробная карта улица Горького, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, улица Горького Archived 2019-04-18 at the Wayback Machine.
(5075) Գորյաչև

(5075) Գորյաչև (անգլ.՝ Goryachev), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 13-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,414443 ա. մ., առավելագույնը մոտենում է 1,9959 ա. մ. հեռավորության վրա և հեռանում 2,8329 ա. մ.։ Արեգակի շուրջ մեկ ամբողջական պտույտ է կատարում 1370,33 երկրային օրվա ընթացքում, իր ուղեծրով շարժվելով միջինում 0,262711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,33° անկյուն։
Գորյաչև աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5075) Գորյաչև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վտակ (այլ կիրառումներ)

Վտակ, կարող է վերաբերել՝

Վտակ - գրական-բանասիրական ժողովածու։ Լույս է տեսել 1901 թվականին, Թիֆլիսում։
Վտակ - գետ, որը թափվում է ուրիշ գետի մեջ։ Վերջինից կարճ է, ունի քիչ ջրաբերություն և հովտի այլ ուղղություն։
Պեան

Պեան՝ խորային լիրիկական երգ, հին հունական պոեզիայի ժանր։ Ի սկզբանե պեանը՝ խորային երգ էր, հասցեագրված Ապոլլոնին, ավելի ուշ՝ ուրիշ աստվածներին Դիոնիսոս, Հելիոս, Ասկլեպիոս  : Բառի ճշգրիտ ստուգաբանությունը հայտնի չէ, շատ հավանական է կապը բժշկական արվեստի ներկայացուցիչների հետ։


== Ընդհանուր բնութագիր ==
Պեաններ անվանվում էին խորային երգեր ի պատիվ Ապոլոնի, որպես բուժարար սստծու, ով ինքն էլ էր երբեմն անվանվում Պեան, նրա քրոջ՝ Արտեմիսի և բժշկության աստված Ասկլեպիոսի։ Պեանները ի սկզբանե կատարվում էին աղետների, օրինակ, համաճարակների դեպքում, որպեսզի խնդրեն աստծուց բժշկություն կամ շնորհակալություն հայտնեն դրանից ազատվելու համար։ Հետագայում պեանները սկսել են կատարվել նաև ի պատիվ մնացյալ աստվածների և շատ առիթներով։ Այսպես, դորիացիներ երգում էին պեանը արշավանք գնալուց առաջ, նավատորմի մեկնելուց առաջ, հաղթանակից հետո։ Ատտիկայում պեաններ էին կոչվում այն երգերը, որոնք կատարվում էին խնջույքների երգիչների կողմից, երբ կատարվում էր աստվածների կամ հերոսների երկրպագություն։
Պեանների բագավաճման հինավուրց վայրը ամենայն հավանականությամբ եղել է Կրետեն։ Մայրցամաքային Հունաստանում (մասնավորապես Սպարտայում) պոեզիայի այդ տեսակը փոխանցվել է պոետ Ֆալետի կողմից, ավանդությունը նրան համարում է պեանի որպես ժանրի նախահայրը։


== Ծանոթագրություններ ==
Լետան

Լետան (ֆր.՝ Létanne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 126 մարդ, բնակչության խտությունը` 16.80 մարդ/կմ²։ Բնակավայրը զբաղեցնում է 7.5 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևելք, Շալոն ան Շամպայն քաղաքից 85 կմ հյուսիս-արևելք, Շառլվիլ Մեզիեր քաղաքից 37 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 30։ Ակտիվության ցուցանիշը կազմում է 66,3 %։ 59 աշխատունակ մարդկանցից աշխատել է 55 անձ (34 տղամարդ և 21 կին)։ Գործազուրկ են եղել 4 անձ (3 տղամարդ և 1 կին)։ 30 անաշխատունակներից 8-ը եղել են աշակերտներ կամ ուսանողներ, 14-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բենաադուքս

Բենաադուքս (իսպ.՝ Benahadux) բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Բոլիշայա Ալմերիա շրջանում։ Տարածքը կազմում է 16 կմ2։ Բնակչությունը` 4059 մարդ (2010 թվականի տվյալներով)։ Պրովինցիայի վարչական կենտրոնից գտնվում է 10 կ հեռավորութայն վրա։


== Ժողովրդագրություն ==


== Արտաքին հղումներ ==
Benahadux
Benahadux Archived 2007-03-10 at the Wayback Machine.
Ամփիտրիտե

Հին հունական դիցաբանության մեջ Ամփիտրիտեն (Ἀμφιτρίτη) ներեուհիներից մեկն է և Պոսեյդոնի կինը։ Ըստ Հեսիոդոսի, Ամփիտրիտե ներեուհին Ներեոսի և Դորիսի դուստրն է։ Ամփիտրիտեի որդին է Տրիտոնոս աստվածը։


== Հղումներ ==
Ակփունար (Սեբաստիայի գավառ, այլ գյուղ)

Ակփունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ժողովածու (4419)

Ժողովածու (4419), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4419 թվի տակ։ Ձեռագիրը գրվել է 1449 թվականին Ալեքսանոս աբեղա գրիչի կողմից Հերմոնի վանքում։ Ստացողը եղել է Ալեքսանոս աբեղան։ Գրված է թղթի վրա, որը ունի 18,5X13 չափս։ Ձեռագիրը կազմված է 347 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորգիծ երկաթագրով, Ավետարան։ Կազմը` լաթապատ ստվարաթուղթ։ Հիշատակարաններ՝ գրչի՝ 7ա, 156բ, 191ա, 323բ, 235բ, 288բ։


== Բովանդակություն ==
Ներս․ Շնորհալւոյ Մեկնութիւն Ժ խորանացն։
Գր․ Տաթևացւոյ Մեկնութիւն Մատթէի, Քարոզք։


== Ծանոթագրություններ ==
Ֆրանսիայի բաց առաջնության խառը զուգախաղ 2015

Ֆրանսիայի բաց առաջնության խառը զուգախաղ 2015, թենիսի խառը զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի մայիսի 24-ից մինչև հունիսի 7-ը, Փարիզի  « Stade Roland Garros» («Ռոլան Գարրոս մարզադաշտ») համալիրում, Ֆրանսիա։
Աննա Լենա Գրյոնեֆելդը և Ժան Ժյուլիեն Ռոջերը նախորդ տարվա մրցաշարի հաղթողներն էին և առաջին շրջանում հաղթանակ են տարել մրցաշարի առաջին դասակարգվածներ Սանիա Միրզա-Բրունո Սոարես զույգի նկատմամբ, սակայն երկրորդ շրջանում պարտվել են Չժան Յունժան-Ջոն Պիրս զույգին։
Մրցաշարում հաղթանակ են տարել Բեթանի Մատեկ Սանդսը և Մայք Բրայանը, ովքեր եզրափակիչում առավելության են հասել Լյուսիա Հրադեցկայի և Մարցին Մատկովսկիի նկատմամբ։
Բեթանի Մատեկ Սանդսի համար դա երրորդ հաղթանակն էր Մեծ Սաղավարտի մրցաշարերում և առաջինը Ֆրանսիայի բաց առաջնությունում, քանի որ նախկինում նա նման հաջողության երկու անգամ հասել էր Ավստրալիայի բաց առաջնությունում՝ 2012 թվականի խառը զուգախաղի և 2015 թվականի կանանց զուգախաղի մրցաշարերում։
Մայք Բրայանը շահել է իր քսաներորդ տիտղոսը Մեծ Սաղավարտի մրցաշարերում և միայն չորրորդը խառը զուգախաղի մրցաշարում։ Սա նրա երկրորդ տիտղոսն էր Ֆրանսիայի բաց առաջնության խառը զուգախաղի մրցաշարում՝ 2003 թվականին Լիզա Ռեյմոնդի հետ զույգով հաղթանակից հետո։


== Դասակարգում ==


== Հատուկ հրավիրվածներ (WC) ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Լուսանկարներ Ռոլան Գարոսից
Խառը զուգախաղի մրցաշարի արդյունքներ
Մրցաշարի պրոֆիլը ATP կայքում
Ֆրանսիայի բաց առաջնության խառը զուգախաղի մրցաշարի հաղթողներն ու եզրափակիչի մասնակիցները
Ռոզի Սթիվենսոն-Գուդնայթ

Ռոզի Սթիվենսոն-Գուդնայթ (անգլ.՝ Rosie Stephenson-Goodknight, դեկտեմբերի 5, 1953(1953-12-05), Գերի, Լեյք շրջան, Ինդիանա, ԱՄՆ), անգլերեն Վիքիպեդիայի խմբագիր Rosiestep մականունով, 2016 թվականի «Տարվա վիքիմեդիստ» մրցանակի դափնեկիր։
Հայտնի է Վիքիպեդիայում գենդերային հավասարությունը վերացնելուն ուղղված իր գործունեությամբ, որի համար նա սկսել է կանանց կենսագրությունների քանակի և որակի ավելացման նախագիծը։


== Վաղ տարիներ և կրթություն ==
Ռոզի Սթիվենսոն-Գուդնայթը ունի սերբական ծագում․ Հարավսլավիայի Կանանց համալսարանի նախագահ ֆեմինիստուհի Պոլինա Լեբլ-Ալբալեի թոռնուհին է։ Դևիդ Ալբալան՝ Ռոզիի պապիկը, եղել է բժիշկ և սիոնիստական առաջնորդ, որոշ ժամանակ զբաղեցրել է սեֆարդների Բելգրադի համայնքի նախագահի պաշտոնը։
Վաղ տարիներից Ռոզին հետաքրքրություն էր ցուցաբերում համաշխարհային մշակույթի նկատմամբ, սակայն հայրը նրան համոզել է հրաժարվել մարդաբանի գործունեությունից, և նա ստացել է բիզնեսի կառավարման մագիստրոսի աստիճան։


== Վիքիպեդիայի խմբագրում ==

Սթիվենսոն-Գուդնայթը Վիքիպեդիայում սկսել է խմբագրել 2007 թվականից։ Առաջին անգամ որդուց իմանալով նախագծի մասին՝ Ռոզին հայտնաբերել է, որ որոշ թեմաներ չեն լուսաբանվում Վիքիպեդիայի հոդվածներում, և սկսել է խմբագրել։ Ռոզին պնդում է, որ նրան օրինակ է ծառայել Մարգարետ Միդը։

Սթիվենսոն-Գուդնայթը մի քանի տարի աշխատել է աշխարհագրության, ճարտարապետության, տարբեր կերպարների մասին հոդվածների ստեղծման վրա, սակայն ավելի ուշ կենտրոնացել է կանանց կենսագրությունների վրա։ Նա նաև դարձել է WikiProject Women, WikiProject Women writers և Women In Red թեմատիկ նախագծերի համահիմնադիրը։
2013 թվականից նրա գործունեությունը լուսաբանվել է բրիտանական «Huffington Post» ամսաթերթում՝ կապված այն բանի հետ, որ նա գրել է ավելի քան 3000 հոդված Վիքիպեդիայում, և միաժամանակ նշվել է մեկ այլ հոբելյան․ գլխավոր էջում տեղադրված «Գիտե՞ք, որ» բաժնում գրվել է ավելի քան 1000 հոդված։ 2016 թվականին Սթիվենսոն-Գուդնայթը ստեղծել է ավելի քան 4000 նոր հոդված և կատարել 100 000-ից ավելի խմբագրում։

2016 թվականին նրան և մյուս խմբագրին՝ Էմիլի Թեմփլ-Վուդին, շնորհվել է «Տարվա Վիքիմեդիստ» կոչումը, որը շնորհվում է Վիքիպեդիայի հիմնադիր Ջիմմի Ուելսի կողմից՝ որպես ականավոր ձեռքբերումների գնահատում։ Մրցանակաբաշխության ժամանակ նշվել է, որ Ռոզի Սթիվենսոն-Գուդնայթի ստեղծած ավելի քան 1300 հոդվածներից փաստեր են հայտնվել «Գիտեի՞ք որ» բաժնում։Սթիվենսոն Գուդնայթը կարծում է, որ լավ փնտրելու դեպքում ավելի հավաստի կենսագրություններ գրելու համար հնարավոր է գտնել աղբյուրներ։ Նա նաև կարծում է, որ կանայք մեծ ներդրում կարող են ունենալ Վիքիպեդիայում՝ պարզաբանելով․ 


== Մրցանակներ և պարգևներ ==
2018 թվականին Սթիվենսոն-Գուդնայթը ճանաչվել է «Սուրբ Սավայի Դիվանագիտական ​​պացիֆիզմի Օրդենի տիկին» (Vitez svetosavskog pacifizma) հետևյալ ձևակերպմամբ՝ «Մեծ պատերազմից հետո Վիքիպեդիայում սերբերի հիշատակը պահպանելու ուղղությամբ արված աշխատանքի համար»։ Շնորհանդեսում մասնավորապես նշվել է Ռոզի Սթիվենսոն-Գուդնայթի ներդրումը սերբ զինվորականի և հրեական համայնքի առաջնորդ՝ նրա պապ Դեյվիդ Ալբալեի հիշատակը պահպանելու գործում։


== Անձնական կյանք ==
Սթիվենսոն-Գուդնայթը աշխատում է որպես բիզնես-կառավարիչ Լաս Վեգասի բժշակական ընկերությունում և տներ ունի այդ քաղաքում ու Կալիֆոռնիայի Նևադա սիթիում։


== Ծանոթագրություններ ==


== Արտաքին հղումներ ==
Ռոզի Սթիվենսոն-Գուդնայթը Europeana-ում
Քուիտմեն շրջան (Միսսիսիպի)

Քուիտմեն շրջան (անգլ.՝ Quitman County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.049 կմ² է, բնակչությունը՝ 8.223 մարդ (2010 թ. տվյալներով)։ Շրջկենտրոնն է Մարկս բնակավայրը։ Կազմավորվել է 1877 թ.։


== Ծանոթագրություններ ==
Երաժշտական գործիքների թանգարան (Միլան)

Անվան այլ կիրառումների համար տե՛ս՝ Երաժշտական գործիքների թանգարան (այլ կիրառումներ)Երաժշտական գործիքների թանգարան (իտալերեն՝ Museo degli strumenti musicali), երաժշտական գործիքներին նվիրված թանգարան Միլանի Սֆորցա ամրոցում, որտեղ ցուցադրվում է 15-րդ դարից մինչև 20-րդ դարերի երաժշտական գործիքների հարուստ և բազմազան հավաքածու։


== Պատմություն ==
Թանգարանն ստեղծվել է 1958 թվականին ուսուցիչ Նատալե Գալինիի երաժշտական գործիքների հավաքածուի գնման արդյունքում։ Սկզբում գործիքները տեղադրվել են Մորանդո պալատում, այնուհետև հավաքածուի ընդլայնումից հետո 1963 թվականին տեղափոխվել են Սֆորցա ամրոցի առաջին հարկ։
Թանգարանը գտնվում է Սֆորցա ամրոցի համալիրում, որտեղ տեղակայված են նաև Սֆորցա ամրոցի պատկերասրահը, Հին արվեստի թանգարանը, Միլանի եգիպտական թանգարանը, հնագիտական թանգարանը, Կիրառական արվեստի հավաքածուն, Անտիկ կահույքի և փայտե քանդակների թանգարանը։


== Հավաքածու ==
Միլանի երաժշտական գործիքների թանգարանում ցուցադրվում են 15-րդ դարից մինչև 20-րդ դարերի շուրջ 700 երաժշտական գործիքներ՝ առանձնակի ուշադրություն դարձնելով Լոմբարդիա շրջանի գործիքներին։ Հավաքածուն ներառում է կսմիթահար գործիքներ, լոմբարդյան և կրեմոնյան ջութակներ, որսորդական փողեր, բազմաթիվ փայտե գործիքներ (օրինակ՝ ֆլեյտա, հոբոյ, կլառնետ, անգլիական եղջերափողեր), ֆագոտ, դաշնամուր և մի քանի հին երգեհոններ։ Մասնավորապես, կրեմոնյան ջութակագործ վարպետները (ցածր Լոմբարդիայի Կրեմոնա քաղաքից) իրենց ստեղծած բարձր որակի երաժշտական գործիքներով հայտնի են ամբողջ աշխարհում։ Թանգարանում են ցուցադրվում նաև նախկին Studio di fonologia musicale di Radio Milano-ի սարքավորումները։
2000 թվականին Անտոնիո Մոնցինո հիմնադրամը 18-րդ դարից 20-րդ դարերին Մոնցինո ընտանիքի կողմից ստեղծված քաղաքացիական հավաքածուն համալրել է ևս 79 երաժշտական գործիքներով։ Այս երաժշտական գործիքները ներկայացնում են լոմբարդյան ջութակագործ վարպետների ավանդույթները։


== Պատկերասրահ ==

		
		
		
		
		
		
		


== Տես նաև ==
Սֆորցա ամրոց


== Գրականություն ==
Le città d'arte:Milano, Guide brevi Skira, ed.2008, autori vari
Milano e provincia, Touring Club Italiano ed.2003, autori vari
Andrea Gatti, Museo degli strumenti musicali, Milano, Electa, 1997, ISBN 88-435-4681-3.


== Ծանոթագրություններ ==


== Աղբյուրներ ==
Le città d'arte:Milano, Guide brevi Skira, ed.2008, eutori vari
Milano e provincia, Touring Club Italiano ed.2003, autori vari
http://www.comune.milano.it/dseserver/webcity/documenti.nsf/0/5A4CA30F4FDC7CA8C125726C005484BE?opendocument Archived 2013-11-11 at the Wayback Machine.
COLLECTIONS OF APPLIED ARTS AND THE MUSEUM OF MUSICAL INSTRUMENTS ON THE FIRST AND SECOND FLOORS OF THE ROCCHETTA Archived 2013-01-13 at the Wayback Machine.
http://www.ufficiostampa.rai.it/comunicati_aziendali/20120614/rai__lo_studio_di_fonologia_torna_a__suonare_.html Archived 2013-02-18 at Archive.is


== Արտաքին հղումներ ==
Սֆորցա ամրոցի համալիրի կայք Archived 2012-06-26 at the Wayback Machine.
Ժոնզակ (այլ կիրառումներ)

Ժոնզակ, կարող է վերաբերել՝

Ժոնզակ - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Ժոնզակ - Ֆրանսիայի կանտոն է, գտնվում է Պուատու-Շարանտ շրջանում